**Հայտարարություն**

**Համաշխարհային Բանկի «Առևտրի խթանման և որակի ենթակառուցվածքի ծրագիր»**

**Վարկ թիվ 8390-ԱՄ**

ՀՀ ֆինանսների նախարարության ծրագրերի իրականացման վարչությունը հայտնում է, որ Համաշխարհային Բանկի **«Առևտրի խթանման և որակի ենթակառուցվածքի ծրագիր»** վարկային ծրագրի շրջանակում **«Գլխավոր հատակագծի, մանրամասն նախագծերի պատրաստում «Ինժեներական քաղաք»-ի համար» թիվ TPQI-C-2.3.1.3/1** տեխնիկականառաջադրանքըիրականացնելու նպատակով հայտարարվում է խորհրդատվական ընկերության ընտրության մրցույթ:

 Վերոնշյալ վարկային ծրագրի շրջանակներում Պետություն-մասնավոր գործընկերության միջոցով Երևանի Բագրևանդի փողոցում շուրջ 3 հեկտար հողատարածքի վրա նախատեսվում է ստեղծել ժամանակակից ենթակառուցվածք՝ «Ինժեներական քաղաք»՝ տեխնոլոգիահեն ընկերությունները/հաստատությունները մեկ վայրում տեղայնացնելու և կենտրոնացնելու նպատակով՝ կատալիզացնելով բարձր տեխնոլոգիաների ընկերությունների աճը և ոլորտի զարգացումը: Այս առաջադրանքի հիմնական նպատակը «Ինժեներական քաղաք»-ի (այդ թվում տեղակայվելիք 4 հարկանի Ինժեներական բիզնես աքսելերատոր/համատեղ աշխատանքային տարածքի և մեկ կամ երկու հարկանի 35 շենքերի) Գլխավոր հատակագծի և մանրամասն նախագծերի մշակումն է:

**Ընտրված խորհրդատվական ընկերությունը պետք է իրականացնի հետեւյալ առաջադրանքները.**

* Մշակի Ինժեներական բիզնես աքսելերատորի/համատեղ աշխատանքային տարածքի և «Ինժեներական քաղաք»-ում տեղակայված 35 շենքերի Գլխավոր հատակագիծը և մանրամասն նախագծերը:
* Մշակի և համաձայնեցնի պատվիրատուի՝ Ձեռնարկությունների ինկուբատոր հիմնադրամի /ՁԻՀ/ հետ նախագծման հիմնական հայեցակարգը, առաջարկի նախագծման հնարավոր լուծումների տարբեր նմուշների նախագծեր (այդ թվում՝ օգտագործվելիք գույները), որոնք մշակվել են հատուկ ծրագրերի միջոցով (AutoCAD, 3Dmax, ArchiCAD, Revit Architecture կամ կիրառելի այլ ծրագրեր):
* Իրականացնի համակարգչի միջոցով ստեղծված եռաչափ պատկերների մշակում, մուլտիմեդիա ներկայացում, եռաչափ մոդելավորում ու վիզուալ գծագրում, քայլ առ քայլ տեսաանիմացիայի պատրաստում:
* Իրականացնի ծրագրի բաղադրիչների գոտիավորում, չափագրում և տեղակայում (օրինակ՝ հողատարածքի օգտագործման մանրամասն ծրագիր):
* Պատրաստի և ՁԻՀ-ի հաստատմանը ներկայացնի տարածքի շինարարական աշխատանքների և օգտագործվելիք նյութերի համապատասխան բյուջեի նախագիծը:
* Նախագծման փուլի համար մշակի քաղաքաշինության մանրամասն ընթացակարգեր (այդ թվում՝ բարձրության սահմանափակումների, բաց տարածքների, շենքերի օգտագործման և այլնի):
* Գլխավոր հատակագծում սահմանի և ներառի ենթակառուցվածքի նախապես նախագծված շրջանակը և հարակից այլ շինությունները, որոնք կարող են անհրաժեշտ լինել ամբողջովին ինտեգրացված ծրագրի համար (օրինակ՝ էլեկտրասնուցման, ջրի, թափոնների, տրանսպորտի, կայանատեղի սահմանում):
* Նախագծման աշխատանքների ավարտից հետո նախագծային փաստաթղթերը համաձայնեցնի բոլոր լիազոր մարմինների հետ՝ օրենսդրությամբ սահմանված կարգով:
* ՁԻՀ-ի կողմից ներկայացված առաջարկների համաձայն նախագծային փաստաթղթերում կատարի համապատասխան փոփոխություններ ու ճշգրտումներ:
* Ապահովի նախագծման աշխատանքների իրականացումը ՁԻՀ-ի հետ համաձայնեցված ժամանակացույցին համապատասխան:
* Իրականացնի շինարարության ընքացքում հեղինակային հսկողություն:

Ծառայությունները նախատեսվում է իրականացնել 2019թ. հուլիսից՝ մոտ 18 ամիս տևողությամբ՝ մինչև շինարարական աշխատանքների ավարտը:

**Խորհրդատվական ընկերությունը պետք է բավարարի որակավորման հետևյալ չափանիշներին.**

* Պետք է ունենան հանրային շենքերի նախագծման և շինարարության վերահսկման առնվազն 5 տարվա փորձ:
* Պետք է ունենա ՀՀ օրենսդրությամբ պահանջվող բոլոր հավաստագրերն ու լիցենզիաները։
* Պետք է ունենա իրականացված համանման առնվազն երեք աշխատանքներից կազմված պորտֆոլիո:

Մրցույթին մասնակցելու ցանկություն ունեցող ընկերությունները կարող են դիմել կոնսորցիումով:

Վերը շարադրված պահանջներին համապատասխանող խորհրդատվական ընկերությունները կարող են մինչեւ **սույն թվականի մայիսի 15-ը** ներկայացնել հետաքրքրվածության հայտեր անհրաժեշտ տեղեկություններով (ընկերության վերաբերյալ համառոտ տեղեկատվություն` ընդհանուր աշխատանքային փորձի, այդ թվում վերջին տարիներին նմանատիպ հանձնարարականների իրականացման փորձը հավաստող փաստաթղթային փաթեթներ) ստորեւ նշված հասցեով:

Հետաքրքրվածության հայտերը կարող են ներկայացվել նաեւ էլեկտրոնային փոստով:

ՀՀ Ֆինանսների նախարարության

ծրագրերի իրականացման վարչության պետի պարտականությունները ժամանակավորապես կատարող պարոն Վարդան Հարությունյանին

Երեւան 0010, Հանրապետության հրապարակ, Կառավարական տուն 1

ՀՀ ֆինանսների նախարարություն, թիվ 311 սենյակ

Հեռախոսներ. (374 11) 910 590

Էլ. փոստ. Secretariat1@minfin.am